यदि आप सावधानी बरतने के बावजूद भी कोरोना वायरस को लेकर चिंतित हैं, तो अपनी चिंताओं के बारे में किसी से बात करने से आपको मदद मिल सकती है। अपने मित्रों तथा परिवार के सदस्यों से कॉन्टैक्ट करें तथा उनसे अपनी भावनाओं के बारे में बात करें। इस बारे में बात करके आप दोनों को ही बेहतर महसूस करेंगे!  ऐसे व्यक्ति जो वायरस को लेकर घबराए हुए हैं, या गलत, सनसनीखेज खबर फैला रहे हैं, तो उन लोगों से बात करना टालें। किसी ऐसे व्यक्ति से बात करें जो शांत हैं और जो आपकी चिंताओं को वास्तविक, यथार्थ पूर्वक तरीके से आपको समझाने में मदद कर सकता है। आप कुछ ऐसा कह सकते हैं, “पापा, मैं कोरोना वायरस को लेकर काफ़ी चिंतित महसूस कर रहा हूँ। क्या आपके पास इस बारे में बात करने के लिए समय है?” जब आप किसी परिस्थिती को लेकर चिंतित हैं, तो तनाव कम करने वाले व्यायाम या एक्टिविटी करें जो आपको शांत महसूस करने में मदद करेगा। ऐसा करने से आपके डर को दूर भगाने में भी मदद मिलेगी। जब आप कोरोना वायरस को लेकर चिंतित महसूस करने लगेंगे तब कुछ ऐसा करने की कोशिश करें जिससे आप शांत तथा तनावपूर्ण महसूस कर सकें, तनाव कम करने के लिए निम्नलिखित एक्टिविटी करने का विचार करें:  मेडिटेशन करना योगाभ्यास करना वाकिंग या जॉगिंग करना परिवार तथा मित्रों के साथ समय व्यतीत करना किताब पढ़ना या TV पर कोई कॉमेडी शो देखना अपनी हॉबी या क्रिएटिव प्रोजेक्ट पर कार्य करना अपनी चिंताओं को शब्दों में बयान करने से आपको उन्हें समझने में तथा अपने पर हावी होने से रोकने में मदद मिलेगी। कोरोना वायरस के अपने विचारों को किसी जर्नल, नोटबुक, या कंप्यूटर डॉक्यूमेंट में लिखें। अपने विचार तथा भावनाओं के लिए कोई राय न बनाएं – केवल उन्हें लिखें। उदाहरण के लिए, आप कुछ इस तरह से लिख सकते हैं, “मैंने सुबह कोरोना वायरस के बारे में न्यूज़ पढ़ी और तब से मेरे मन में बार-बार डरावने ख्याल आ रहे हैं और मुझे डर महसूस हो रहा है। मुझे डर है कि कहीं इसका संक्रमण मेरे शहर में फैल सकता है।” यह थोड़ा अटपटा विचार लग सकता है, लेकिन एंग्जायटी एक्सपर्ट (anxiety experts) का कहना है कि, अपने सबसे बुरे डर की कल्पना करने से उनसे निपटने में मदद मिलती है। कोरोना वायरस से संबंधित आपका सबसे बड़ा डर जिसके बारे में आप सोच रहे हैं उसे लिखें या जोर से बोलें तथा अपने फोन पर रिकॉर्ड करें। फिर इसे पढ़े या दोबारा प्ले करके सुन लें। ऐसा करने से आपको जल्द ही यह अहसास होगा कि आपके द्वारा सोची गई काल्पनिक स्थिति की संभावना कम है (और इसलिए वर्तमान स्थिति कम भयावह प्रतीत होगी)। उदाहरण के लिए, आप कुछ ऐसा बोल सकते हैं, “मुझे डर है कि कोरोना वायरस से संक्रमित कोई व्यक्ति मेरे स्कूल में आएगा और सभी को संक्रमित करेगा, और हम सभी गंभीर रूप से बीमार हो जाएंगे।” यदि आपकी चिंता आपकी रोजमर्रा की जिंदगी पर असर डाल रही है, तो काउंसलर से बात करें। यदि आप अभी भी कोरोना वायरस के डर को अपने दिमाग से नहीं निकाल पा रहे हैं, तो आप काउंसलर या थेरेपिस्ट की मदद ले सकते हैं। डर से स्वस्थ तरीकों को अपनाकर काबू पाने के बारे में वे आपको सिखाएंगे या आपकी सारी चिंताओं को कम करने के लिए दवा लिख देंगे। आप खुद से किसी काउंसलर के पास जाएं या अपने डॉक्टर से किसी अच्छे काउंसलर के बारे में पुछें। आपको अतिरिक्त सहायता की आवश्यकता हो सकती है यदि:  आपकी चिंता आपके काम, सोने, या दूसरों से बातचीत करने में बाधक बन रही हैं आपके दिमाग में कोरोना वायरस को लेकर कुछ आक्रामक या सनकी विचार आ रहे है आपको खुद में दिखने वाले कुछ लक्षणों से परेशान हो रहे हैं जो ठीक नहीं हो रहे हैं भले ही आपके ड़ॉक्टर ने आपको आश्वस्त कर दिया है कि आपको कोरोना वायरस का संक्रमण नहीं हुआ है
Share your feelings with sympathetic loved ones. Do stress-relieving activities to help yourself relax. Write your feelings down to help them feel more manageable. Imagine the worst-case scenario to help define your fears. Talk to a counselor if your anxiety is disrupting your daily life.